钦定古今图书集成/明伦汇编/官常典/第504卷 > 魏震
## 钦定古今图书集成/明伦汇编/官常典/第504卷 > 魏震

按《宋史》本传：“震不知何许人。祖浩，赡国军榷盐制置
使。父钺，蒲台令。震初用祖荫当补廷职，自以习词业，
不屑就姚恕。尝与钺、蒲台交代，及为皇子教授。太宗
在藩邸，恕尝称震之材，因召寘。邸中即位，补殿直、庐、
寿八州巡检。从征河东，掌行在左藏库，改供奉官。雍
熙初，温州进瑞木成文，震作诗赋以献，拜崇仪副使”，
赐白金二千两，掌内弓箭库。出知保州，会诸将北伐，
为幽州西北路钤辖。下飞狐、蔚州，以功就迁崇仪使、
知蔚州。复知保州，移秦州钤辖。端拱中，召拜西上阁
门使，俄知庐州，徙澶州。淳化二年，进东上阁门使、知
凤州，坐事免。至道初，起为洛苑使、知洪州。二年，复为
东上阁门使，知定、代二州，并兼行营钤辖，咸平元年
卒。子致恭，殿中丞。